# data[].attributes.body
Det er i dette scenarie rigtig vigtig at lytte til Thyra, da hendes situation med hendes diabetes, kan sløre for evt. dannelse af decubitus. Hendes subjektive følelser, kan give os indikation for at undersøge rødmen på anklen, og evt ved fund af decubitus, hvilket stadie det er i.

# data[].attributes.body
Dokumentation er en beskrivelse af observationer og handlinger, du ser og udfører hos borgere.
Det er vigtigt at være professionel og objektiv når man dokumenterer. Sproget du anvender ved dokumentation skal være fagsprog og fagord. Dette sikrer at alle personale omkring borgeren, taler det samme faglige sprog.
Som autoriseret sundhedsperson har du pligt til at dokumentere dine observationer og handlinger du udfører hos borgeren.
Grund til vi SKAL dokumentere:
- Lovkrav
- Sikrer kommunikation mellem personalet, der kommer hos borgeren og dermed, at der bliver fulgt op på observationer og handlinger, således at borgeren oplever, at der er sammenhæng i hans forløb
- Det er med at sikre kvaliteten af plejen ved at give viden om effekten af de handlinger, som personalet foretager sig hos borgeren; virker det, eller skal personalet gøre noget andet?
- Betydning for at kommunen kan bevise, at borgeren har modtaget de ydelser han har krav på.
- Bevis på at personalet har reageret og handlet på en ændring i borgerens tilstand; dokumentationen vedr. en borger kan således være et vigtigt bevis i en klagesag.
- Giver ledelsen og politikerne informationer, så de kan få viden om, hvordan pengene bliver brugt.

Borgeren kan søge aktindsigt, de har til hver en tid ret til at vide hvad der står i patientjournalerne/dokumentations systemet. Derfor gemmes dokumentationen også i en rum tid. Hvis pårørende ønsker agtindsigt, skal de enten  have en fuldmagt eller være værge for borgeren.
Hvis man skriver forkert i systemerne, må du ikke slette, du må notere du har skrevet forkert, og i stedet skrive det, der skulle have stået. I dokumentationssystemerne er det forbudt for personalet at søge oplysninger om personer du ikke har professionelt at gøre med. Hvert år bliver personale fyret grundet dette, da der bliver lavet stikprøver omkring personalet omgang med dokumentations systemet, og at det bliver anvendt efter hensigten.
Der kan være forskel fra kommune til kommune, hvilket dokumentations system de anvender, det kan fx Systematic, CSC eller KMD nexus. Der ligger bl.a. informationer om borgerenes grund oplysninger, dvs. navn, alder, netværk og livshistorie. Der er oplysninger om helbred, samt hvilke og mål og planer der er for borgeren.
I 2017, besluttede kommunerne, at der skulle en ny dokumentationsmetode, hvor personaler kan dokumentere alt omkring borgeren i et samlet system. Metoden kan kaldes FS111, (fællessprog). Alle kommuner anvender dette. Fordelen ved FS111 er at det sikre en mere ensartet kvalitet i alle kommuner.